ai4bharat/Pralekha huggingface dataset:
பிரதமர் அலுவலகம்
உலகின் தென்பகுதி நாடுகளின் தலைவர்கள் உச்சிமாநாட்டில் பிரதமரின் நிறைவுரை
மேன்மை தங்கிய தலைவர்களே!
உங்களது எண்ணங்களுக்கு நான் நன்றி தெரிவித்துக் கொள்கிறேன்.
உங்கள் ஊக்கமளிக்கும் வார்த்தைகளுக்கு நன்றி! இது உண்மையிலேயே பயனுள்ள கருத்துக்கள் மற்றும் யோசனைகளின் பரிமாற்றமாக உள்ளது. இது உலகின் தென்பகுதி நாடுகளின் பொதுவான அபிலாஷைகளை பிரதிபலித்தது.
உலகம் எதிர்கொள்ளும் பல முக்கியமான பிரச்சினைகளில், வளரும் நாடுகள் ஒரே மாதிரியான முன்னோக்குகளைக் கொண்டுள்ளன என்பது தெளிவாகிறது.
இது இன்றிரவு விவாதங்களில் மட்டுமல்ல, இந்த ‘உலகளாவிய தெற்கு உச்சிமாநாட்டின் குரல்’ கடந்த இரண்டு நாட்களாகவும் காணப்பட்டது.
தென்பகுதியில் உள்ள அனைத்து நாடுகளுக்கும் முக்கியமான இந்த யோசனைகளில் சிலவற்றைச் சுருக்கமாகக் கூற முயற்சிக்கிறேன்.
தெற்கு-தெற்கு ஒத்துழைப்பின் முக்கியத்துவத்தை நாம் அனைவரும் ஒப்புக்கொள்கிறோம், மேலும் உலகளாவிய நிகழ்ச்சி நிரலை கூட்டாக வடிவமைப்போம்.
சுகாதாரத் துறையில், பாரம்பரிய மருத்துவத்தை மேம்படுத்துதல், சுகாதாரப் பாதுகாப்புக்கான பிராந்திய மையங்களை உருவாக்குதல், சுகாதார நிபுணர்களின் பணிகளை மேம்படுத்துதல் ஆகியவற்றில் நாம் ஒற்றுமையான கருத்துக்களை கொண்டுள்ளோம். டிஜிட்டல் சுகாதார தீர்வுகளை விரைவாகப் பயன்படுத்துவதற்கான சாத்தியக்கூறுகள் குறித்தும் நாம் அறிந்திருக்கிறோம்.
கல்வித் துறையில், தொழில் பயிற்சி மற்றும் தொலைதூரக் கல்வியை வழங்குவதற்கான தொழில்நுட்பத்தைப் பயன்படுத்துவதில், குறிப்பாக தொலைதூரப் பகுதிகளில் நமது சிறந்த நடைமுறைகளைப் பகிர்ந்து கொள்வதன் மூலம் நாம் அனைவரும் பயனடையலாம்.
வங்கி மற்றும் நிதித் துறையில், டிஜிட்டல் பொதுப் பொருட்களைப் பயன்படுத்துதல், வளரும் நாடுகளில் நிதி உள்ளடக்கத்தை அதிக அளவில் மற்றும் வேகத்தில் அதிகரிக்க முடியும். இந்தியாவின் சொந்த அனுபவம் இதை நிரூபித்துள்ளது.
இணைப்பு உள்கட்டமைப்பில் முதலீடு செய்வதன் முக்கியத்துவத்தை நாங்கள் அனைவரும் ஒப்புக்கொள்கிறோம். உலகளாவிய விநியோகச் சங்கிலிகளை நாம் பல்வகைப்படுத்த வேண்டும், மேலும் வளரும் நாடுகளை இந்த மதிப்புச் சங்கிலிகளுடன் இணைப்பதற்கான வழிகளைக் கண்டறிய வேண்டும்.
வளர்ந்த நாடுகள் பருவநிலை நிதி மற்றும் தொழில்நுட்பம் மீதான தங்கள் கடமைகளை நிறைவேற்றவில்லை என்று நம்புவதில் வளரும் நாடுகள் ஒன்றுபட்டுள்ளன.
உற்பத்தியில் உமிழ்வைக் கட்டுப்படுத்துவதைத் தவிர, 'யூஸ் அண்ட் த்ரோ' நுகர்விலிருந்து விலகி, சுற்றுச்சூழலுக்கு உகந்த நிலையான வாழ்க்கை முறைகளை நோக்கிச் செல்வதும் சமமாக முக்கியமானது என்பதையும் நாம் ஒப்புக்கொள்கிறோம்.
இதுவே இந்தியாவின் 'சுற்றுச்சூழலுக்கான வாழ்க்கை முறை' அல்லது லைஃப் முன்முயற்சியின் பின்னணியில் உள்ள மையத் தத்துவம் - இது கவனமுள்ள நுகர்வு மற்றும் வட்டப் பொருளாதாரத்தில் கவனம் செலுத்துகிறது.
தலைவர்களே,
இந்த உச்சிமாநாட்டில்பகிர்ந்து கொள்ளப்படும் இந்த யோசனைகள் அனைத்தும், ஜி20 நிகழ்ச்சி நிரலை வடிவமைக்க இந்தியா முயற்சிக்கும் போது உத்வேகத்தை அளிக்கும்.
உங்களது நேரத்தை ஒதுக்கி கலந்து கொண்டதுடன், மதிப்புமிக்க கருத்துக்களைத் தெரிவித்ததற்கு நான் மீண்டும் ஒருமுறை நன்றி தெரிவித்துக் கொள்கிறேன்.
நன்றி
சுகாதாரம் மற்றும் குடும்ப நலத்துறை அமைச்சகம்
கொவிட் 19 நிலவரம்
நாட்டில் கொவிட்-19 தடுப்பு, கட்டுப்பாடு மற்றும் மேலாண்மைக்காக மாநிலங்கள்/ யூனியன் பிரதேசங்களுடன் இணைந்து இந்திய அரசு பல்வேறு நடவடிக்கைகளை எடுத்து வருகிறது.
பல்வேறு மாவட்டங்கள் எடுத்த நடவடிக்கைகள் சிறந்த நடைமுறைகளாக உருவாகி உள்ளன. அவற்றில் சில கீழ்வருமாறு:மத்தியப் பகுதியான புனே மற்றும் கொந்த்வாவை சிறப்பான முறையில் சீல் வைத்துள்ள புனே மாவட்டம், 35 சதுர கி.மீ பரப்பளவில் உள்ள ஒவ்வொரு வீட்டிலும் கணக்கெடுப்பு நடத்தியுள்ளது. நீரிழிவு மற்றும் உயர் ரத்த அழுத்தம் போன்ற இணை நோய்த்தன்மை உள்ளவர்களையும், பயண வரலாறு உள்ளவர்களையும் கண்டறிந்து தொடர்பு தடமறிதலையும் செய்து வருகிறது.கண்காணிப்பு, பயண வரலாறு, தொடர்பு தடமறிதல், தனிமைப்படுத்தப்பட்ட வசதிகளை உறுதி செய்தல் மற்றும் அத்தியாவசிய மற்றும் உளவியல் ஆதரவு ஆகியவற்றை பத்தனம்திட்டா மாவட்டம் உறுதி செய்துள்ளது.
பெரும் தொற்றை சிறப்பாக கையாள்வதற்கு, முன்னணியில் உள்ள பணியாளர்களின் திறனை அதிகரிக்க 'ஒருங்கிணைந்த அரசு ஆன்லைன் பயிற்சி'  என்னும் கொவிட் 19 ஆளுமை பயிற்சித் தொகுதி வலைதளத்தை திக்ஷா தளத்தில் இந்திய அரசுத தொடங்கி உள்ளது. மருத்துவர்கள், செவிலியர்கள், துணை மருத்துவ பணியாளர்கள், தொழில்நுட்ப பணியாளர்கள், துணை செவிலியர்கள், மாநில அரசு அலுவலர்கள், சமூகப் பாதுகாப்பு அலுவலர்கள், தேசிய மாணவர் படை, நாட்டு நலப்பணித் திட்டம், இந்திய செஞ்சிலுவை சங்கம் மற்றும் இதர தன்னார்வலர்களை இது உள்ளடக்கும். https://igot.gov.in/igot/ என்பது இந்த வலைதளத்தின் சுட்டியாகும்.
கொவிட்-19 மேலாண்மையில் பல்வேறு வகையிலான சுகாதார பணியாளர்களின் திறனை நிறுவ அனைத்திந்திய மருத்துவ அறிவியல் கழகம் , புது தில்லி, பல்வேறு வலையரங்குகளை நடத்தி வருகிறது. பேறு காலத்திற்கு முற்பட்ட சிகிச்சை அளிக்கும் மருத்துவர்கள் மற்றும் கொவிட்-19 பாதிப்பு சந்தேகிக்கப்படுகிற அல்லது உறுதி செய்யப்பட்ட கருவுற்ற தாய்மார்களின் பிரசவ மேலாண்மை குறித்த ஆன்லைன் பயிற்சியை எய்ம்ஸ் இந்த வாரம் நடத்தத் திட்டமிட்டுள்ளது. விரிவான அட்டவணையை www.mohfw.gov.in என்னும் சுகாதார மற்றும் குடும்ப நலத்துறையின் வலைதளத்தில் காணலாம்.
5194 பேருக்கு இது வரை கொரோனாவைரஸ் உறுதிப்படுத்தப்பட்டுள்ள நிலையில், 149 உயிரிழந்துள்ளதாக அறிவிக்கப்பட்டுள்ளது. 402 பேர் குணப்படுத்தப்பட்டுள்ளனர்/ குணமடைந்து வீட்டுக்கு அனுப்பப்பட்டுள்ளனர்.
குடியரசுத் தலைவர் செயலகம்
டுண்டிகலில் உள்ள விமானப்படை அகாடமியில் ஒருங்கிணைந்த பட்டமளிப்பு அணிவகுப்பைக் குடியரசுத்தலைவர் பார்வையிட்டார்
ஐதராபாதில் உள்ள டுண்டிகலில் விமானப்படை அகாடமியின் ஒருங்கிணைந்த பட்டமளிப்பு அணிவகுப்பைக் குடியரசுத்தலைவர் திருமதி திரௌபதி முர்மு, இன்று  பார்வையிட்டார்.
வீரர்களிடையே உரையாற்றிய குடியரசுத்தலைவர், இவர்களின் பணி சவாலானது, வெகுமதி அளிப்பது, மிகவும் கெளரவமானது என்றார். உங்களுக்கு முன் இந்திய விமானப்படையில் பணியாற்றியவர்களின் மகத்தான பாரம்பரியத்தை நீங்கள் முன்னெடுத்துச் செல்ல வேண்டும். ‘புகழ்ச்சியுடன் வானத்தைத் தொடுதல்’ என்ற ஊக்கமூட்டும் பொன்மொழியை இந்திய விமானப் படை கொண்டுள்ளது என்று அவர் கூறினார். வீரர்கள் இந்தப் பொன்மொழியின் உணர்வை உள்வாங்குவார்கள் என்றும் தேசத்தின் எதிர்பார்ப்புகளுக்கு ஏற்ப அவர்கள் வாழ்வார்கள் என்றும் அவர் நம்பிக்கை தெரிவித்தார்.
1948, 1965, 1971 ஆகிய ஆண்டுகளில் பகைமை கொண்ட அண்டை நாடுகளுடன் நடந்த போர்களின்போது நாட்டைப் பாதுகாப்பதில் இந்திய விமானப்படையின் துணிச்சலான வீரர்கள் ஆற்றிய பெரும்பங்கு பொன்னெழுத்துக்களால் பொறிக்கப்பட்டுள்ளது என்று குடியரசுத்தலைவர் கூறினார். அதே உறுதியையும் திறமையையும் கார்கில் போரிலும் பின்னர், பாலகோட்டில் பயங்கரவாதிகளின் மறைவிடத்தை அழிப்பதிலும் அவர்கள் வெளிப்படுத்தினர். எனவே, இந்திய விமானப்படை தொழில்முறை, அர்ப்பணிப்பு, தியாகம் ஆகியவற்றில் புகழ்பெற்ற நற்பெயரைக் கொண்டுள்ளது என்று அவர் கூறினார்.
இந்திய விமானப்படை மனிதாபிமான உதவி மற்றும் பேரிடர் நிவாரணத்திற்கும் பங்களிக்கிறது என்று குடியரசுத்தலைவர் கூறினார். சமீபத்தில் துர்க்கியே மற்றும் சிரியாவில் ஏற்பட்ட நிலநடுக்கத்தின் போது மோசமான வானிலை இருந்தபோதும் மருத்துவ உதவி மற்றும் பேரிடர் நிவாரணம் வழங்க இந்திய விமானப்படை செயலில் ஈடுபட்டது. முன்னதாக, காபூலில் சிக்கித் தவித்த 600க்கும் அதிகமான இந்தியர்கள் மற்றும் பிற நாட்டினரையும் வெற்றிகரமாக வெளியேற்றிய நடவடிக்கை, போர் பதற்ற சூழலில் பறந்தது, தரையிறங்கியது ஆகியவை இந்திய விமானப்படையின் உயர்திறன்களுக்கு சான்றாகும் என்று குடியரசுத்தலைவர் திருமதி திரௌபதி முர்மு கூறினார்.
பிரதமர் அலுவலகம்
ஆசிய விளையாட்டுப் போட்டிகளில் வெள்ளிப் பதக்கம் வென்ற இந்திய மகளிர் 4×400 ரிலே அணிக்கு பிரதமர் வாழ்த்து
ஆசிய விளையாட்டுப் போட்டிகளில் இந்திய மகளிர் 4×400 தொடரோட்ட அணி வெள்ளிப் பதக்கம் வென்றதற்கு பிரதமர் திரு. நரேந்திர மோடி பெருமிதம் தெரிவித்தார். வித்யா ராம்ராஜ், ஐஸ்வர்யா கைலாஷ் மிஸ்ரா, பிராச்சி மற்றும் சுபா வெங்கடேசன் ஆகியோருக்கு பிரதமர் மோடி வாழ்த்து தெரிவித்தார்.
சமூக ஊடக எக்ஸ் பதிவில், பிரதமர் கூறியிருப்பதாவது;
"ஆசிய விளையாட்டுப் போட்டிகளில் வெள்ளிப் பதக்கம் வென்ற இந்திய மகளிர் 4×400 ரிலே அணியை நினைத்து பெருமைப்படுகிறேன்.
வித்யா ராம்ராஜ், ஐஸ்வர்யா கைலாஷ் மிஸ்ரா, பிராச்சி, சுபா வெங்கடேசன் ஆகியோருக்கு வாழ்த்துகள். அவர்களின் மன உறுதியும், குழு உழைப்பும் தேசத்துக்கு மகிழ்ச்சியைத் தந்துள்ளன’’.
AD/ANU/PKV/KRS
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பியூசி சான்றிதழை நாடு முழுவதும் ஒரே வடிவத்தில் வழங்குவது குறித்த அறிவிக்கையை வெளியிட்டது மத்திய சாலை போக்குவரத்து மற்றும் நெடுஞ்சாலைகள் அமைச்சகம்
மத்திய மோட்டார் வாகன விதிகள் 1989 இன் கீழ் நாடு முழுவதும் மாசு கட்டுப்பாட்டில் உள்ள  சான்றிதழின் பொதுவான வடிவமைப்புக்கான அறிவிக்கையை மத்திய சாலை போக்குவரத்து மற்றும் நெடுஞ்சாலைகள் அமைச்சகம் ஜூன் 14-ஆம் தேதி வெளியிட்டது.
பியூசி சான்றிதழின் முக்கிய அம்சங்கள் பின்வருமாறு:
1. தேசிய பதிவேட்டுடன் பியூசி தரவை இணைப்பதற்காக நாடு முழுவதும் ஒரே சீரான சான்றிதழின் வடிவமைப்பை அறிமுகப்படுத்துவது.
2. முதல்முறையாக, நிராகரிப்புச் சீட்டு அறிமுகப்படுத்தப்படுகிறது. சோதனையின்போது சம்பந்தப்பட்ட நெறிமுறைகளில் தெரிவிக்கப்பட்டுள்ள அதிகபட்ச மதிப்பை விட கூடுதலான மதிப்பு இருக்கும் வாகனத்தின் உரிமையாளருக்கு நிராகரிப்புச் சீட்டு பொதுவான வடிவமைப்பில் அளிக்கப்படும். வாகன பழுதுபார்க்கும் நிலையங்களில் இந்த ஆவணத்தைக் காண்பிக்கலாம். மற்றொரு மையத்தில் சோதனை செய்யும் போது, பியூசி சான்றிதழ் மையக் கருவி பழுதடைந்திருந்தால் இதனைப் பயன்படுத்திக் கொள்ளலாம்.
3. வாகனம் சம்பந்தமான தகவல்கள் ரகசியமாக வைக்கப்படும் அதாவது,  வாகன உரிமையாளரின் செல்பேசி எண், பெயர் மற்றும் முகவரி,  இன்ஜின் எண் மற்றும் சேசிஸ் எண் .
4. வாகன உரிமையாளரின் செல்பேசி எண் கட்டாயமாக்கப்பட்டுள்ளது. சரிபார்ப்பு மற்றும் கட்டணம் சம்பந்தமான தகவல்கள் குறுஞ்செய்தி வாயிலாக அந்த எண்ணிற்கு அனுப்பப்படும்.
5. வெளியீட்டு தர நிர்ணயங்களுக்கு உட்படாத மோட்டார் வாகனங்களை அங்கீகரிக்கப்பட்ட பியூசி சோதனை நிலையங்களில் சோதனை செய்வதற்காக வாகனம் பற்றிய தகவல்களை அமலாக்க அதிகாரி எழுத்துப்பூர்வமாகவோ, அல்லது மின்னணு வாயிலாகவோ ஓட்டுனர் அல்லது பொறுப்பாளருக்கு நேரடியாக அனுப்பிவைப்பார். வாகன ஓட்டியோ அல்லது அதன் பொறுப்பாளரோ இதற்கு இணங்கவில்லை என்றாலோ அல்லது வாகனம் இசைந்து கொடுக்கவில்லை என்றாலோ வாகன உரிமையாளருக்கு அபராதம் விதிக்கப்படும்.
வாகன உரிமையாளர் ஒத்துழைப்பு அளிக்கவில்லை என்றால், பியூசி சான்றிதழ் வழங்கப்படும் வரையில் வாகனத்தின் பதிவு சான்றிதழையும், அதற்கு வழங்கப்பட்டிருந்த அனுமதிகளையும் பதிவு செய்யும் அதிகாரி நிறுத்திவைக்கக் கூடும்.
6. தொழில்நுட்பத்தின் அடிப்படையில் அமலாக்க நடவடிக்கைகள் மேற்கொள்ளப்படுவதால், மாசு வெளியிடும் வாகனங்களை திறம்பட கண்காணிக்க முடியும்.
7. படிவத்தில் க்யூ ஆர் குறியீடு அச்சிடப்பட்டிருக்கும். பியூசி மையம் குறித்த முழு தகவல்களும் அதில் இடம்பெற்றிருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727854
-------
(Visitor Counter : 205
பிரதமர் அலுவலகம்
ஜெர்மனியில் இந்திய சமூகத்தினருடன் பிரதமரின் கலந்துரையாடல்
ஜெர்மனியின் பெர்லினில் உள்ள பாட்ஸ்டாமர் பிளாட்ஸ் அரங்கில் இந்திய சமூகத்தினருடன் பிரதமர் திரு நரேந்திர மோடி உரையாற்றியதோடு கலந்துரையாடவும் செய்தார். மாணவர்கள், ஆராய்ச்சியாளர்கள், தொழில்முறை ஊழியர்களை உள்ளடக்கிய ஜெர்மனியில் உள்ள துடிப்புமிக்க இந்திய சமூகத்தினரில் 1600க்கும் அதிகமானோர் இந்த நிகழ்வில் கலந்துகொண்டனர். ஜெர்மனியின் பொருளாதாரத்திற்கும் சமூகத்திற்கும் இவர்களின் பங்களிப்பைக் குறிப்பிட்ட பிரதமர் இந்தியப் பொருட்களை உலக அளவில் பிரபலப்படுத்த "உள்ளூர் பொருட்களுக்கு ஊக்கம்" என்ற இந்தியாவின் முன்முயற்சிக்கான இவர்களின் பங்களிப்பையும் உற்சாகப்படுத்தினார்.
சுரங்கங்கள் அமைச்சகம்
காந்திநகரில் சுரங்க அமைச்சகத்தின் ஜி20 எரிசக்தி மாற்றம் பணிக்குழு  கூட்டம் மற்றும் நிகழ்வு
சுரங்கத்துறை செயலாளர் விவேக் பரத்வாஜ் "எரிசக்தி பாதுகாப்பு மற்றும் பன்முகப்படுத்தப்பட்ட விநியோகச் சங்கிலிகள்" குறித்த அமர்வுக்கு தலைமை தாங்குகிறார்.
இந்த ஆண்டு ஜி20 மாநாடு இந்தியாவில் இந்தியத் தலைமையின் கீழ் நடைபெறுகிறது. சுரங்க அமைச்சகம் தற்போது நடைபெற்று வரும் ஜி20 மாநாட்டில் ஆற்றல் மாற்றம் பணிக்குழு விவாதங்களில் பங்கேற்கிறது. எரிசக்தி மாற்றம் பணிக்குழுவின்  முதல் கூட்டம் கர்நாடகாவின் பெங்களூருவில் பிப்ரவரி 2023 இல் நடைபெற்றது. இரண்டாவது எரிசக்தி மாற்றம் பணிக்குழு  விவாதம் குஜராத்தின் காந்திநகரில் ஏப்ரல் 2 முதல் 4, 2023 வரை நடைபெறும்.
2வது எரிசக்தி மாற்றம் பணிக்குழு  கூட்டத்தில், சுரங்கங்களின் செயலாளர் திரு விவேக் பரத்வாஜ், "எரிசக்தி பாதுகாப்பு மற்றும் பல்வகைப்பட்ட விநியோகச் சங்கிலிகள்" என்ற தலைப்பில் நாளை  அமைப்பின் தலைவருடன் ஒரு அமர்வுக்கு தலைமை தாங்குவார். இந்த அமர்வின் போது, சுரங்க அமைச்சகத்தின் இணைச் செயலாளரால் தலைப்பில் விளக்கக்காட்சியும் வழங்கப்படும். முதல் எரிசக்தி மாற்றம் பணிக்குழுவின்  போது நடைபெற்ற விவாதங்கள் குறித்து உறுப்பினர்களிடமிருந்து வரும் கருத்துகள் குறித்து விவாதிக்க இந்த கூட்டம் திட்டமிடப்பட்டுள்ளது. 2வது எரிசக்தி மாற்றம் பணிக்குழுவின்  போது நடைபெறும் விவாதங்கள் இந்த விவகாரத்தில் இந்திய குடியரசுத் தலைவரின் முடிவுகள் தொடர்பான பரந்த கட்டமைப்பை வழங்கும்.
இந்த 2வது எரிசக்தி மாற்றம் பணிக்குழுவின்  போது, சுரங்க அமைச்சகத்தின் செயலாளர், "சர்வதேச ஒத்துழைப்பு மூலம் முக்கியமான கனிமங்களின் விநியோகச் சங்கிலியில் உள்ள பாதிப்பை நிவர்த்தி செய்தல்" என்ற தலைப்பில் ஒரு ஆய்வு அறிக்கையையும் வெளியிடுவார். இந்தப் பிரச்சினையில் ஒட்டுமொத்த உலகத்துக்கும் ஒரு தெளிவான பார்வையைப் பெற வேண்டும் என்ற நோக்கத்தில் சுரங்க அமைச்சகத்தால் இந்த ஆய்வு செய்யப்பட்டுள்ளது.
மேலும் ஆலோசிப்பதற்கும், பிரச்சினையில் பெரிய அளவிலான உள்ளீடுகளைப் பெறுவதற்கும் ஒரு பக்க நிகழ்வும் இருக்கும். பக்க நிகழ்வு பிற்பகல் இரண்டு மணி முதல் 4:30 மணி வரை திட்டமிடப்பட்டுள்ளது. 03.04.2023 அன்று சுரங்கத்துறை அமைச்சகத்தால் புதிய மற்றும் புதுப்பிக்கத்தக்க எரிசக்தி அமைச்சகத்துடன் இணைந்து ஏ டி பி ஆகியவற்றின் வழிகாட்டுதலில் இந்தப் பக்க நிகழ்வு ஏற்பாடு செய்யப்பட்டுள்ளது."புதுப்பிக்கத்தக்கவை மற்றும் முக்கியமான தாதுக்கள் விநியோகச் சங்கிலிகளை ஆற்றல் மாற்றத்தை மேம்படுத்துதல்". என்ற தலைப்பில் இந்தப் பக்க நிகழ்வு ஏற்பாடு செய்யப்பட்டுள்ளது.
இந்த நிகழ்வில் இரண்டு குழு விவாதங்களும் நடைபெறும். முதல் குழு, "புதுப்பிக்கத்தக்க எரிசக்தி விநியோகச் சங்கிலிகளைப் பாதுகாப்பது" என்ற தலைப்பைப் பற்றி விவாதிக்கும். இரண்டாவது குழு "உற்பத்தியை அதிகரிப்பதன் மூலம் தாதுக்களின் மதிப்புச் சங்கிலியை வலுப்படுத்துதல் மற்றும் சுழற்சி முறையை அறிமுகம் செய்தல்" என்ற தலைப்பைப் பற்றி விவாதிக்கும்.
சுற்றுச்சூழல் மற்றும் வனத்துறை அமைச்சகம்
நாம் இயற்கையின் பாதுகாவலர்களே தவிர முதலாளிகள் அல்ல: மத்திய சுற்றுச்சூழல் அமைச்சர்
காந்தி ஜெயந்தி மற்றும் மத்திய சுற்றுச்சூழல், வனம் மற்றும் பருவநிலை மாற்றம் அமைச்சகத்தின் விடுதலையின் அம்ரித் மகோத்சவ வாரத்தை  குறிக்கும் விதமாக, ‘புலிகளுக்காக இந்தியா’ என்ற பேரணியை சுற்றுச்சூழல், வனம் மற்றும் பருவநிலை மாற்றம் அமைச்சர் திரு பூபேந்தர் யாதவ் இன்று கொடியசைத்து தொடங்கி வைத்தார். சுற்றுச்சூழல் சுற்றுலா மற்றும் சிந்து மற்றும் கங்கை நதிகளில் டால்பின்களை கணக்கெடுப்பதற்கான வழிகாட்டுதல்களையும் அவர் வெளியிட்டார்.
நிகழ்ச்சியில் பேசிய அவர், நாம் இயற்கையின் பாதுகாவலர்களே தவிர முதலாளிகள் அல்ல என்று கூறினார். நாடு தழுவிய ‘புலிகளுக்காக இந்தியா’ பேரணி தேர்ந்தெடுக்கப்பட்ட தேதிகள் மற்றும் வழிகளில் கள இயக்குநர்களால் முன்னெடுக்கப்படும்.
ரந்தம்போர், கன்ஹா, மெல்காட், பந்திப்பூர், சிமிலிபால், சுந்தர்பன்ஸ், மானஸ், பலமாவ் மற்றும் கார்பெட் புலிகள் காப்பகங்களில் பேரணிகள் நிறைவடையும். 1973-ம் ஆண்டு புலி திட்டத்தின் கீழ் நிறுவப்பட்ட நம் நாட்டின் முதல் ஒன்பது புலிகள் காப்பகங்களை இது குறிக்கிறது.
அனைத்து 51 புலிகள் காப்பகங்களும் பேரணியில் பங்கேற்கின்றன. நமது கலாச்சாரம், புராணம், வரலாறு, இலக்கியம் ஆகியவற்றில் ஆழமாக வேரூன்றிய புலியின் இருப்பை வெளிப்படுத்தும் வகையில் பேரணி முழுவதும் எண்ணற்ற நிகழ்வுகள் திட்டமிடப்பட்டுள்ளன.
சுற்றுச்சூழல், வனம் மற்றும் பருவநிலை மாற்றம் அமைச்சகம் ‘காடு மற்றும் வனவிலங்கு பகுதிகளில் நிலையான சுற்றுச்சூழல் சுற்றுலாவுக்கான வழிகாட்டுதல்களை’ வெளியிட்டுள்ளது. வனம், வனவிலங்கு பகுதிகள் மற்றும் சுற்றுச்சூழல் உணர்திறன் மண்டலத்தில் உள்ள சுற்றுச்சூழல் சுற்றுலா தளங்களுக்கு இந்த வழிகாட்டுதல்கள் பொருந்தும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760326
குறு சிறு மற்றும் நடுத்தர தொழில் துறை அமைச்சகம்
உள்நாட்டு விளையாட்டு பொருட்கள் உற்பத்தியை ஊக்குவிக்க பல்வேறு நடவடிக்கைகள் மேற்கொள்ளப்பட்டு வருகின்றன; கடந்த 2014-15-ம் ஆண்டில் 96.17 மில்லியன் டாலர் அளவிற்கு விளையாட்டுப் பொருட்கள் ஏற்றுமதி செய்யப்பட்ட நிலையில், அது 2021-2022ஆம் ஆண்டு 326.63 மில்லியன் டாலராக அதிகரித்தது
தரம் குறைந்த பாதுகாப்பற்ற விளையாட்டுப் பொருட்களின் இறக்குமதியை கட்டுப்படுத்தவும், உள்நாட்டு விளையாட்டுப் பொருட்கள் உற்பத்தியை ஊக்குவிக்கவும் அரசு பல்வேறு நடவடிக்கைகளை மேற்கொண்டு வருகிறது. அரசு மேற்கொண்ட பல்வேறு நடவடிக்கைகள் காரணமாக இந்திய சந்தைக்கு இறக்குமதி செய்யப்படும் விளையாட்டுப் பொருட்களின் எண்ணிக்கை பெருமளவில் குறைந்து வருகிறது. 2014-15-ஆம் ஆண்டில் 332.55 மில்லியன் டாலர் அளவிற்கு விளையாட்டுப் பொருட்கள் இறக்குமதி செய்யப்பட்ட நிலையில், 2021-22-ஆம் ஆண்டில் 109.72 மில்லியன் டாலராக குறைந்தது. அதாவது சுமார் 67 சதவீதம் அளவுக்கு இறக்குமதி குறைந்துள்ளது. மேலும், கடந்த 2014-15-ம் ஆண்டில் 96.17 மில்லியன் டாலர் அளவிற்கு விளையாட்டுப் பொருட்கள் ஏற்றுமதி செய்யப்பட்ட நிலையில், அது 2021-2022ஆம் ஆண்டு 326.63 மில்லியன் டாலராக அதிகரித்தது. இது சுமார் 240 சதவீதம் அதிகரிப்பாகும்.
இத்தகவலை, மக்களவையில் இன்று மத்திய சிறு, குறு மற்றும் நடுத்தர தொழில்துறை இணை அமைச்சர் திரு பானுபிரதாப் சிங் வர்மா, எழுத்துபூர்வமாகத் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
ஆக்ஸிஜன் தயார் நிலை குறித்து, மாநிலங்களுடன் மத்திய அரசு ஆலோசனை.
வென்டிலேட்டர் உட்பட ஆக்ஸிஜன் கருவிகள், பிஎஸ்ஏ/ஆக்ஸிஜன் ஆலைகள், ஆக்ஸிஜன் செறிவூட்டிகள், ஆக்ஸிஜன் சிலிண்டர்கள் நிலவரம் மற்றும் கொவிட் மேலாண்மை குறித்து மாநிலங்கள் / யூனியன் பிரதேசங்களுடன் மத்திய சுகாதாரத்துறை செயலாளர் திரு. ராஜேஷ் பூஷன் இன்று காணொலி மூலம் ஆய்வுக் கூட்டம் நடத்தினார்.
நாட்டில் கொரோனோ பரவல் அதிகரிப்பதையும், ஒமிக்ரான் வகை தொற்று ஏற்படுவதையும் சுட்டிக் காட்டிய திரு. ராஜேஷ் பூஷன், மருத்துவமனைகளில் எந்தவித அவசர சூழலையும் சந்திக்க, அனைத்து வகையான ஆக்ஸிஜன் சாதனங்களையும் உறுதி செய்ய வேண்டியது மாநிலங்கள் மற்றும் யூனியன் பிரதேசங்களின் முக்கியமான பொறுப்பு என கூறினார்.
தினசரி ஆய்வுகள் மூலம், 2வது அவசரகால கொவிட் நடவடிக்கை நிதியை, மாநிலங்கள் மற்றும் யூனியன் பிரதேசங்கள் முழுமையாக பயன்படுத்தி, அதன் செலவின விவரங்களை தேசிய சுகாதார திட்ட பிஎம்எஸ் இணையதளத்தில் பதிவேற்றம் செய்ய வேண்டும் எனவும் இந்த கூட்டத்தில் வலியுறுத்தப்பட்டது. அப்போதுதான் சுகாதார கட்டமைப்புகளை மாவட்ட அளவில் வலுப்படுத்த கூடுதல் நிதியை மாநிலங்கள் பெற முடியும் என அவர் தெரிவித்தார். திரவ மருத்துவ ஆக்ஸிஜன் டேங்குகள் மற்றும் மருத்துவ ஆக்ஸிஜன் பைப்லைன்கள் அமைக்க 2வது அவசரகால கொவிட் நடவடிக்கை நிதியுதவி திட்டத்தின் கீழ் நிதி கிடைக்கிறது எனவும் அவர் தெரிவித்தார்.
பிஎஸ்ஏ ஆக்ஸிஜன் ஆலைகளை மாநிலங்கள் தங்களின் சொந்த செலவிலும், சிஎஸ்ஆர் நிதி மூலம் போர்க்கால அடிப்படையில் அமைக்க வேண்டும் என மத்திய சுகாதாரத்துறை செயலாளர் வலியுறுத்தினார். மருத்துவமனைகளில் பிஎஸ்ஏ ஆக்ஸிஜன் ஆலைகள் கசிவின்றி ஒழுங்காக செயல்படுகிறதா என்பது பற்றி அனைத்து மாநிலங்களும் ஒத்திகை பார்க்க வேண்டும் எனவும் கேட்டுக்கொள்ளப்பட்டன. தனியார் மருத்துவமனைகள் மற்றும் மருத்துவமனை கல்லூரிகளிலும் பிஎஸ்ஏ ஆக்ஸிஜன் ஆலைகள் அமைக்கப்படுவதை மாநிலங்கள் கண்காணிக்க வேண்டும் எனவும் அறிவுறுத்தப்பட்டது.
விநியோகிக்கப்பட்ட வென்டிலேட்டர்கள், மருத்துவமனைகளில் நிறுவப்பட்டுள்ளதா என்பதை மாநிலங்கள் உறுதி செய்ய வேண்டும் எனவும் , மத்திய சுகாதாரத்துறை செயலாளர் வலியுறுத்தினார்.
தேசிய ஆக்ஸிஜன் பயிற்சி திட்டத்தை, மத்திய சுகாதாரத்துறை அமைச்சகம் கடந்த டிசம்பர் 22ம் தேதி தொடங்கியது. ஆக்ஸிஜன் ஆலை ஆப்ரேட்டர்களுக்கான தொழில்நுட்ப பயிற்சி நிறைவு செய்யப்படுவதை மாநிலங்கள் உறுதி செய்ய வேண்டும் எனவும் கேட்டுக் கொள்ளப்பட்டது.
இந்த பயிற்சியில் 738 மாவட்டங்களைச் சேர்ந்த 1,600க்கும் மேற்பட்டவர்கள் இணைந்தனர். ஆன்லைன் மூலம் பிஎஸ்ஏ ஆக்ஸிஜன் ஆலையை செயல்படுத்தும் பயிற்சியையும், பயிற்சி துறை இயக்குனரகம் நாடு முழுவதும் 24 பிராந்திய மையங்களில் நடத்துகிறது. இதில் இதுவரை, 4,690 பேர் 180 மணி நேர பயிற்சி திட்டத்தில், பயிற்சி பெற்றுள்ளனர். 6,825 பேர், 10 மணி நேர பயிற்சி திட்டத்தில் பயன்பெற்றுள்ளனர்.
பிரதமர் அலுவலகம்
ஜி-20 நாடுகளின் தலைவர்கள் பங்கேற்கும் உச்சி மாநாட்டிற்காக பாலிக்கு புறப்படுவதற்கு முன் பிரதமரின் அறிக்கை
ஜி-20 நாடுகளின் தலைவர்கள் பங்கேற்கும் உச்சி மாநாட்டிற்காக இந்தோனேஷிய தலைநகர் பாலிக்கு புறப்படுவதற்கு முன்பாக பிரதமர் வெளியிட்டுள்ள அறிக்கையில் கூறியிருப்பதாவது:-
இந்தோனேஷியா தலைமையில் நடைபெறும் 17-வது ஜி-20 தலைவர்கள் உச்சி மாநாட்டில் பங்கேற்பதற்காக நவம்பர் 14-ந் தேதி முதல் 16-ந் தேதி வரை நான் இந்தோனேஷிய தலைநகர் பாலிக்கு பயணம் மேற்கொள்கிறேன். பாலி உச்சி மாநாட்டின் போது ஜி20 நாடுகளின் தலைவர்களுடன் உலகின் முக்கிய விவகாரங்களான உலகளாவிய வளர்ச்சியை மீட்டெடுத்தல், உணவு மற்றும் எரிசக்தி பாதுகாப்பு, சுற்றுச்சூழல், சுகாதாரம், டிஜிட்டல் மாற்றங்கள் போன்றவை குறித்து விரிவாக பேச்சு நடத்த உள்ளேன். ஜி20 உச்சி மாநாட்டின் ஒரு பகுதியாக பங்கேற்பு நாடுகளின் தலைவர்களை சந்தித்து இந்தியாவுடனான இருதரப்பு உறவுகளின் முன்னேற்றம் குறித்தும் அவர்களுடன் பேச்சு நடத்த உள்ளேன். நவம்பர் 15-ந் தேதி பாலியில் இந்திய சமுதாயத்தினர் எனக்கு அளிக்கும் வரவேற்பு நிகழ்ச்சியில் பங்கேற்று அவர்களோடு உரையாட ஆவலுடன் எதிர்நோக்கியிருக்கிறேன்.
பாலி உச்சிமாநாட்டின் நிறைவு நிகழ்ச்சியின் போது நமது நாட்டுக்கும், மக்களுக்கும் மிக முக்கிய தருணமாக ஜி20 நாடுகளின் தலைமை பொறுப்பை இந்தோனேஷிய அதிபர் திரு ஜோகோ விடோடோ இந்தியாவிடம் ஒப்படைக்க உள்ளார். டிசம்பர் 1-ந் தேதி 2022 முதல் இந்தியா அதிகாரப்பூர்வமாக ஜி20 அமைப்பின் தலைமை பொறுப்பை ஏற்க உள்ளது. அடுத்த ஆண்டு நடைபெறும் ஜி20 உச்சிமாநாட்டிற்கு ஜி20 நாடுகளின் உறுப்பினர்களையும், பிற அழைப்பாளர்களையும் நானும் தனிப்பட்ட முறையில் அழைக்க உள்ளேன்.
ஜி20 மாநாட்டில் என்னுடைய உரைகளின் போது இந்தியாவின் சாதனைகளையும், உலகளாவிய சவால்களை எதிர்கொள்வதில் அயராத உறுதிப்பாட்டையும் நான் குறிப்பிட்டு எடுத்துரைக்க உள்ளேன். இந்தியாவின் ஜி-20 தலைமைப்பொறுப்பு, “வாசுதைவ குடும்பகம்” அல்லது “ஒரே பூமி ஒரே குடும்பம் ஒரே எதிர்காலம்” என்ற கருப்பொருளை மையமாக கொண்டு அமைந்திருக்கும். இது அனைவருக்கும் சமமான வளர்ச்சி, பகிர்ந்தளிக்கப்பட்ட எதிர்காலம் என்ற கருத்தை சுட்டிக்காட்டுவதாக அமையும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2025-ம் ஆண்டிற்குள் வெளியுறவு அமைச்சகத்துடன் இணைந்து பங்களாதேஷ் நாட்டின் 1800 குடிமைப் பணியாளர்களுக்கு பயிற்சி அளிக்கப்பட உள்ளது
பங்களாதேஷ் குடிமைப் பணியாளர்களுக்கு கள நிர்வாகத்தில் திறன் பயிற்சி அளிப்பதற்கான 53-வது இரண்டு வார காலம் பயிற்சி திட்டம் முசோரியில் உள்ள சிறந்த நிர்வாகத்திற்கான தேசிய மையத்தில் இன்று தொடங்கியது. 2019-ம் ஆண்டுக்கு முன்பாக அங்கு பங்களாதேஷ் நாட்டின் 1500 குடிமைப் பணியாளர்களுக்கு பயிற்சி வழங்கப்பட்டது. இந்த முதற்கட்ட பயிற்சி வெற்றிகரமாக நிறைவு பெற்றதையடுத்து, 2025-ம் ஆண்டிற்குள் பங்களாதேஷ் நாட்டின் 1800 குடிமைப் பணியாளர்களுக்கு பயிற்சி அளிக்க திட்டமிடப்பட்டுள்ளது.
வெளியுறவு அமைச்சகத்துடன் இணைந்து பல்வேறு நாடுகளின் குடிமைப் பணியாளர்களுக்கு திறன் பயிற்சி அளிக்கப்பட்டுள்ளது. பங்களாதேஷ். கென்யா, தான்சானியா, துனிஷியா, செசல்ஸ், காம்பியா, மாலத்தீவு, இலங்கை, ஆப்கானிஸ்தான், லாவோஸ், வியட்நாம், பூடான், மியான்மர் மற்றும் கம்போடியா ஆகிய 15 நாடுகளின் குடிமைப் பணியாளர்களுக்கு பயிற்சி அளிக்கப்பட்டுள்ளது.
நாட்டில் நடைமுறைப்படுத்தப்பட்டு வரும் மின்னணு நிர்வாகம், டிஜிட்டல் இந்தியா, நீடித்த வளர்ச்சி நோக்கங்களுக்கான அணுகுமுறை, ஆதார் அட்டை உபயோகம், பொதுமக்கள் குறைதீர்ப்பு அமைப்பு மற்றும் பேரிடர் மேலாண்மை உள்ளிட்ட முக்கிய துறைகள் குறித்து அவர்களுக்கு எடுத்துரைக்கப்பட உள்ளது.
இப்பயிற்சியின் போது, தில்லி மெட்ரோ, நவீன நகரம், மொரார்ஜி தேசாய் தேசிய யோகா மையம், மத்திய தகவல் ஆணையம், இந்திய தேர்தல் ஆணையம் ஆகிய இடங்களுக்கு பல்வேறு வளர்ச்சி பணிகளை பார்வையிட அழைத்துச் செல்லப்பட உள்ளனர்.
குறு சிறு மற்றும் நடுத்தர தொழில் துறை அமைச்சகம்
இணைய வணிகத்தை சந்தைப்படுத்தும் தளம்
தேசிய சிறுதொழில் கழகம், குறு,சிறு மற்றும் நடுத்தர தொழில்கள் அமைச்சகத்தின் கீழுள்ள பொதுத்துறை நிறுவனமான சிறு,குறு மற்றும் நடுத்தர தொழில்களுக்கான இணையவழி பக்கம், நாட்டிலுள்ள சிறு,குறு மற்றும் நடுத்தர தொழில் செய்வோரின் வணிகத்தை மேம்படுத்த, மின்சந்தைப்படுத்துதல் சேவையை எளிதாக்குகிறது.
இணையவழி பதிவு, இணையவழி அங்காடி மேலாண்மை, காட்சிப்படுத்தப்படும் பொருள்கள், சேவைகள், வாய்மொழி அடிப்படையிலான குத்தகை நடைமுறை, வணிக வர்த்தகத் தகவல்கள், ஒப்பந்த தகவல்கள் அளித்தல் போன்றவை இணைய பக்கத்தின் முக்கிய சேவைகளாகும். மேலும், காதி மற்றும் கிராமத் தொழில்கள் ஆணையம் ஒரு அதிகாரப்பூர்வ அமைப்பாகும். இந்த அமைச்சகத்தின்கீழ், ‘ekhadiindia.com’ இந்த என்ற இணைய பக்கத்தை நிறுவியது. இது, அதன் பங்கேற்பாளர்களுக்கு, இணைய வழி சந்தைப்படுத்துதலை எளிதாக்குகிறது. இந்த இணைய பக்கம், குறு நிறுவனங்களுக்கான புதிய வழிகளை காட்டுகிறது. மேலும், அதன் வாடிக்கையாளர்கள் பல்வேறு வழிமுறைகளில் தொடர்வதை அனுமதிக்கிறது. 
சிறு, குறு மற்றும் நடுத்தர தொழில்கள் துறையை மேம்படுத்துவதற்காக, பிரதமரின் வேலைவாய்ப்புகளை உருவாக்கும் திட்டம், பாரம்பரிய தொழில்களை மறுசீரமைப்பதற்கான நிதியுதவி திட்டம், புதுமை, மற்றும் கிராமப்புற தொழில் மற்றும் தொழில் முனைவு ஆகியவற்றை மேம்படுத்துவதற்கான திட்டம் போன்ற பல்வேறு திட்டங்கள் மற்றும் குறு மற்றும் சிறு நிறுவனங்களுக்கான கடன் உத்தரவாத திட்டம் உள்ளிட்டவை.
இந்த தகவலை மத்திய குறு, சிறு மற்றும் நடுத்தர தொழில்கள் துறை இணையமைச்சர் பானு பிரதாப் சிங் வர்மா, மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.